Syndmøre practiske Landhuusholdningsselskab

Syndmøre practiske Landhuusholdningsselskab var en patriotisk og ideell forening med formål å utvikle næringslivet og landbruket på Sunnmøre. Selskapet ble stiftet 2. november 1773 hos Melchior Falch i Borgund (i dagens Ålesund kommune). Falch selv og presten Hans Strøm sto bak initiativet. Med på stiftelsesmøtet var også andre embetsmenn og ledende folk på Sunnmøre, flere sluttet seg til senere.

Selskapet, som var inspirert av Det kongelige Danske Landhuusholdningsselskab, drev blant annet med premiering av bønder for nyttige tiltak og skulle ellers drive opplysningsarbeid om forbedring av landbruket og andre næringsveger i distriktet. Selskapet var et av de første i sitt slag i Norge og dannet mønster for tilsvarende foreninger andre steder i landet.Lunden, Kåre (2002): Norges landbrukshistorie. II 1350-1814. Oslo: Samlaget. Selskapet delte for eksempel i 1778 ut premier på 10 riksdaler for bygging av «fæhuser av sten», 8 riksdaler for «opbrutt akerland», 6 riksdaler for «skutt 6 voksne ulver» og 5 riksdaler for potetdyrking. Melchior Falch drev selv et mønsterbruk i Borgund.Solli, Gunnar (1931): Møre Landbruksselskap 1831-1931. Utgitt av selskapet. Molde. Selskapet stagnerte da Falch og Strøm forlot Sunnmøre i 1779, men virksomheten Andreas Landmark fikk virksomheten i gang igjen omkring 1802. Arbeidet i selskapet tok helt slutt i 1816, men det er uklart hvorfor. Trolig gikk selskapet inn i Det Kgl. Selskap for Norges Vel. Norges Vel ble stiftet i 1809 med egen distriktskommisjon for Sunnmøre og i denne distriktskommisjonen var samme personene (prost Baade, sorenskrivar Kildal og futen Landmark) som i ledelsen for Landhuusholdningsselskapet.Daae, Aa.: “Søndmørs Praktiske Landhusholdningsselskap. Tidsskrift for Sunnmør historiske lag, 1914, s. 5–54Amdam, Rolv (red): Syndmøre practiske Landhuusholdningsselskab. Utgitt av Møre og Romsdal Landbruksselskap, 1973.

Claus Frimanns dikt om stiftelsen av Norges Vel omtaler Syndmøre practiske Landhuusholdningsselskab:

Medlemmer
Til stede på stiftelsesmøtet:
 sorenskriver Melchior Falch
 prost Peder Nerem
 løytnant Schieldrop
 presten Christian Meldal
 presten Johannes Brun (halvbror av Johan Nordahl Brun)
 P.F. Astrup i Spjelkavik
 tollbetjent Jens Lindorph
 handelsmann Arnoldus Heide
 handelsmann Andreas Luth
 handelsmann Nils Hagerup
 handelsmann Johannes Boldt
 handelsmann Jochum C. Rode
 handelsmann Ole Honningdal

Blant medlemmene som sluttet seg til senere:
 Sivert Aarflot, redaktør m.m.
 Ole Alsing, fogd på Sunnmøre
 Nicolai Astrup (1748-1802), prest
 Johan Christopher Haar Daae, prest
 Claus Frimann, prest
 Christian F. Hagerup, prost, sønn av Eiler Hagerup d.e.
 Knut Holtermann, jurist
 Ole Sevrin Kildal, sorenskriver
 Joachim de Knagenhielm, amtmann
 Ludolf Krohn, prest
 Andreas Landmark, fogd
 Nils L. Landmark, sorenskriver, politiker
 Ludvig Pontoppidan, prest, sønn av Erik Pontoppidan
 Carl Rønneberg, forretningsmann, «Ålesunds grunnlegger»
 Peter Frederik Suhm, historiker
 Laurits Weidemann, embetsmann

Æresmedlemmer:
 Peter Daniel Baade, prost 
 Johan Lausen Bull, embetsmann
 Ole Christian Bull (1762-1814), fogd, dikter
 Hilmar Meincke Krohg, amtmann, Eidsvollsmann
 Christian Ditlev Frederik Reventlow, greve, statsminister
 Ole Hannibal Sommerfeldt, amtmann

 Referanser 

Kategori:Norske ideelle organisasjoner
Kategori:Etableringer i 1773